hu hu hu hu hu hu hu hu hu hu hu hu hu ca hu hu ca hu jv hu hu hu hbs_lat hu oc hu zh hu hu de hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu de hu hu hu hu hu hu de de hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu en en hu sk hu hbs_lat hu hu da ceb hu fr hu hu hu fr hu fr hu cs hu ca pt hu hu hu hu en hu fr is hu hu fr tr tr hu hu hu hu de en hu nds de de hu en hu de en hu hu hu hu hu fr it pl hu tr es hu hu fr hu hu hu hu sk id es hu hu hu hu hu cs cs hu hu hu hu hu hu hu fr hu hu fr hu pt hu hu fr es de hu tr hu en sv tr hu hu he hu hu sv fr fr hu es en eu sk fr hu hu hu en ceb ca el es hu hu hu hu fr cs hu hu nl hu hu hu hu hu hu fr nl hu hbs_lat en nl nl hu hu hu hu nl hu hu hu en hu hu hu hu hu hu hu hu fr en pl hbs_lat fr hu hu hu hu hu fr hu hu hu nl hu fr hu hu hu fr hu eo en sk hu hu hu nl hu hu en tr hu hu hu pl hu hu hu hu hu fr hu hu pt hu hu hu hu hu hu hu en hu pl hu et cs hu hu de fr fr fr hu hu nl fr hu hu hu cs eu la hu cs hu hu fr hu en is hu en pl de en hu hu hu hu hu pl hu hu hu hu pl hu hu hu hu de fr hu it hu hu hu pl hu ca hu hu hu fr hu hu hu hu fi sk zh hu hu it hu hu hu da hu fr fr de fr hu cs it hu hu hu en cs de hu fr hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en bg eo fa fr hbs_lat it ms nl pl pt ro sk sl vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. február 18.
Ugrás a navigációhoz Ugrás a kereséshez
A Wikimédia Commons tartalmaz Magyarszék témájú médiaállományokat.
Magyarszék község Baranya megyében, a Komlói járásban.
Pécstől mintegy 20 kilométerre északra, Komlótól nagyjából 10 kilométerre nyugatra fekszik.
Központján és az attól kissé északabbra fekvő Kishertelend településrészén a Pécs-Sásd-Kaposvár közti 66-os főút halad végig; a keleti szomszédjában fekvő Mecsekpölöskével és Komló városrészeivel a 6542-es út, nyugati szomszédaival pedig a 6602-es út köti össze. Déli határszélétől kelet felé a 65 183-as út ágazik ki Sikonda üdülőhelyei felé, a tőle északkeletre fekvő, zsákfalunak tekinthető Liget községbe pedig a 65 182-es számú mellékút vezet innen (Kishertelendről).
A hazai vasútvonalak közül a települést a MÁV 47-es számú Dombóvár–Komló-vasútvonala érinti, amelynek egy megállási pontja van itt, Magyarszék vasútállomás.
A település nevének szék eleme vizes, ingoványos területet jelent.
Az 1930 körül Magyarszék, Németszék és Kishertelend egyesítésével kialakított község a Baranyai-Hegyhát kapujának tekinthető település. A középkor óta folyamatosan lakott. A 18. században érkeztek német lakosai, akik külön települést kezdtek kialakítani (Németszék). Ugyanekkor épült be Kishertelendpuszta. A település gondozott portái, jellegzetes pajtái jelzik német eredetű lakosságát.
A települést nem mindig nevezték Magyarszéknek. Neve először 1332-ben bukkant fel Zeek alakban. A népi etimológia azt tartja, hogy „Szent Istvánt követő időkben itt Szék, az az bíráskodás tartatott”.
Magyarszék területén, a Baranya-csatorna völgyében haladt át az a fontos, belső római útvonal, ami Sopianaet Arrabonával és/vagy Brigetióval, Gorsiummal, Triccianával, esetleg Aquincummal kötötte össze. Magyarszéken útépítés során római út maradványai kerültek napvilágra, ami Mánfán és Magyarszéken keresztül vezetett Oroszló irányába. A szántóföldeken egy római katona sírkövére is rábukkantak. A sírkő a római katolikus templom falán található.
Nagyon kis falvakból álló, de sűrű Árpád-kori településhálózatot sejthetünk Magyarszék határában. Az Árpád-kori - középkori Szék egykori temploma a falu közelében, talán a mai templom alatt vagy annak közvetlen környékén állhatott.
Magyarszék első írott említését a 14. század első harmadából, tehát jóval a falu keletkezése, legalább két évszázaddal az első Árpád-kori településnyomok után ismerjük, amikor a település már korántsem tekinthető aprófalunak. Szék a pápai tizedjegyzékekben: 1333. Item Petrus de Zeek solvit II. pensas. (RCPH 266.) Magyarszék már 1332 előtt létezett, ebben az időszakban nagy falunak számított. Egy 1397-es adat szerint Szék már a pécsi káptalan birtoka volt. Egy 1620-ból származó levél bizonyítja, hogy Széken és környékén fennmaradt a katolikus egyházi élet a tizenöt éves háború után is, valószínűleg az egész hódoltság korában. Ebben Széknek központi, irányító szerepe volt, hiszen négy fiókplébániával rendelkezett (Hertelend, Barátúr, Pölöske, Mánfa).
Egy 1698-ban készült összeírás már Szék pontos népességadatait, lakóinak nevét, gazdasági mutatóit és egyéb fontos adatait is közli:
1. A hely egy mérföldre van észak felé Pécstől.
2. Van 80 iugerum ugaron hagyott dimbes-dombos szántóföldje, 7,5 fossor megművelt szőleje és 20 műveletlenje. Van 13 kaszáló rétje. Összesen 6 kaszáló cserjés. A környéken 3 órai távolságban vannak makkoltató erdei.
3. 6 lakatlan telek, 4 elhagyott.
8. E falu minden lakója katolikus.
A falu tehát már rendelkezett malommal, ami minden bizonnyal a Baranya-csatornán üzemelhetett.
Az 1714. évi pécsi zsinat szerint már volt plébánosa Széknek. A régi templom elpusztult, ezt az 1721. évi visitatio canonica során írták: „… A templomot harmadrészben romban állót írja le, mely azonban hajdan igen szép lehetett s ajtai csiszolt kövekből s régi idők módjára ékes czifraságokkal van ellátva, melyek úgy mint hasonló ablakok régi fényét igazolják….” „E régi templom Szt. István tiszteletére épült, s ekkor ugyan kijavíttatott, mégis később újat kelle építeni, mely 1758-ban lett a Szt. Angyalok tiszteletére felszentelve…”[3]
A török időkben és a visszafoglaló háborúk után, a 18. század középső harmadában németek települtek be. Így jött létre Németszék falu. A 18. században a Magyarhertelendhez tartozó puszta területre 1780 körül német anyanyelvű kisházasokat telepítettek. Ebből alakult ki később Kishertelend néven külön község. A mai község 1930-ban jött létre a fenti három falu egyesítésével, neve ekkor Baranyaszék volt.[4]
1990–1994: Lajos János (független)[5]
1994–1998: Lajos János (független)[6]
1998–2002: Farkas László (független)[7]
2002–2006: Farkas László (független)[8]
2006–2010: Kárpáti Jenő (független)[9]
2010–2014: Kárpáti Jenő (Fidesz-KDNP)[10]
2014-2019: Kárpáti Jenő (Fidesz-KDNP)[11]
2019-től: Kárpáti Jenő (Fidesz-KDNP)[12]
A település népességének változása:
A 2011-es népszámlálás során a lakosok 86,7%-a magyarnak, 4,2% cigánynak, 8,9% németnek mondta magát (13,3% nem nyilatkozott; a kettős identitások miatt a végösszeg nagyobb lehet 100%-nál). A vallási megoszlás a következő volt: római katolikus 56,6%, református 5,8%, evangélikus 0,5%, görögkatolikus 0,9%, felekezeten kívüli 13,6% (21,9% nem nyilatkozott).[13]
↑ Helyi önkormányzati választások 2019 - Magyarszék (Baranya megye). (Hozzáférés: 2020. május 25.)
↑ Központi Statisztikai Hivatal, https://www.ksh.hu/apps/hntr.telepules?p_lang=HU&p_id=22600
↑ Németh, é.n., 504.
↑ Gallina Zsolt: Magyarszék régmúltja
↑ Magyarszék települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Magyarszék települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. január 8.)
↑ Magyarszék települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. április 21.)
↑ Magyarszék települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. április 21.)
↑ Magyarszék települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. április 21.)
↑ Magyarszék települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2011. december 14.)
↑ Magyarszék települési választás eredményei (html). Nemzeti Választási Iroda, 2014. október 12. (Hozzáférés: 2016. január 20.)
↑ Magyarszék települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. április 21.)
Magyarszék az utazom.com honlapján
A Komlói járás települései
Bikal ·  Bodolyabér ·  Egyházaskozár ·  Hegyhátmaróc ·  Kárász ·  Komló ·  Köblény ·  Liget ·  Magyaregregy ·  Magyarhertelend ·  Magyarszék ·  Mánfa ·  Máza ·  Mecsekpölöske ·  Oroszló ·  Szalatnak ·  Szárász ·  Szászvár ·  Tófű ·  Vékény
A lap eredeti címe: „https://hu.wikipedia.org/w/index.php?title=Magyarszék&oldid=24694999”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. február 18., 15:22
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.